Barzdžiai

Barzdžiai – kaimas šiaurės rytinėje Kretingos rajono savivaldybės dalyje, prie kelio , Salanto dešiniajame krante. Kitapus Salanto priešais kaimą stūkso Imbarės piliakalnis.

Etimologija 

Pavadinimas kilo iš asmenvardžio Barzdys daugiskaitinės formos. Rašytiniuose šaltiniuose rašomas , , , , žem. Barzdē.

Geografija 

Kaimo žemės plyti Salanto dešiniajame krante. Šiaurėje jos ribojasi su Klecininkais, vakaruose – šiaurės vakaruose – su Barzdžių Medsėdžiais, pietvakariuose – su Klausgalvų Medsėdžiais, pietuose – su Klausgalvais.

Istorija 

Musteikų sklype 1938 m. rasti žalvariniai žiedai ir kultūrinio sluoksnio liekanos liudija, kad žmonių čia gyventa nuo I tūkstantmečio.

Susiformavo XVI a., Valakų reformos metu. Pirmąkart paminėtas 1585 m. Platelių seniūnijos inventoriuje.

Nuo XVI a. priklausė Platelių dvarui, o nuo XVIII a. – jo administraciniam-ūkiniam padaliniui Šalyno palivarkui. 1585 m. kaimui priklausė 14 valakų dirbamos žemės, kurią iš dvaro nuomavo 12 valstiečių.

1750 m. buvo 9, 1821 ir 1843 m. – 26, 1846 ir 1866 m. – 20 kiemų,

Panaikinus baudžiavą, 1870 m. kaime buvo 113 revizinių sielų (prievolininkų) ir 442 rėžiai žemės, už kurią valstiečiai grafo Šuazelio Šalyno dvare atlikinėjo atodirbio prievolę. XVIII a. kaimo bendro naudojimo kaimo žemėse (ganyklose ir iškirstuose miškuose) susiformavo Barzdžių Medsėdžių užusienis, kuris vėliau tapo savarankišku kaimu.

1923 m. buvo 24 ūkiai, 2008 m. – 14 sodybų.

Gyventojai

Žymūs žmonės 

Gimė
 Pranas Kniūkšta (1933–2020) – lituanistas kalbininkas, humanitarinių mokslų daktaras.
 Pranas Žeimys (g. 1957 m.) – Lietuvos ir Palangos miesto politinis bei visuomenės veikėjas.

Kultūros paveldas 
 Barzdžių senosios kapinės, vad. ''Kapeliais, Markapiais (XVI – XIX a.).
 Kapinių koplytėlė su ornamentuotu kryželiu ir Marijos Maloningosios skulptūra (XIX a. pab. – XX a.).
 Kapinių koplytėlė su Nazariečio skulptūra (XX a.).
 Koplytėlė su Rūpintojėlio skulptūra (XX a. I pusė).

Šaltiniai

Literatūra 
 Laima Stonkuvienė. Barzdžių kaime Barzdžių negyvenama. – Švyturys (priedas „Pro kaimo langą“) – 2008 m. rugsėjo 13 d.
 Pranas Kniūkšta. Barzdžių kaimo XVII amžiaus pavardės. – Kalbos kultūra, Vilnius: Lietuvių kalbos institutas, 2010. – Nr. 83

Nuorodos 
 Audra Venckuvienė. Barzdžių vienkiemiuose – ilgo gyvenimo paslaptys. – Vakarų ekspresas – 2007 m. spalio 31 d.
 Lituanistika: Duomenų bazė
 Barzdžiai: Kretingos krašto enciklopedija

Kretingos rajono savivaldybės gyvenvietės